**Nostalgie**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nostalgie

...

Parcă tot mai greu pe noi toamna se lasă

Cu păru-i lung și rece curgând vijelios,

Se scutură copacii sub vântul capricios,

Dar tu iubito, toamna, ești parcă mai frumoasă!

...

Plouă și-ntreaga toamnă se mută tot mai jos,

Iar luna își aruncă mantia sticloasă

Făcând noaptea să pară de-a dreptul fabuloasă,

Magic tablou lugubru, fantastic și spăimos!

...

Ca-n fiecare noapte, te privesc pierdut,

Când luna din fereastră încet încet, se duce,

Se-ascunde după norul deodată apărut,

...

S-a liniștiit și vântul, vrând poate să se culce,

Și-mi amintesc de toamna aceea, de demult

Când nu mă săturam, privindu-ți chipul dulce!